CELEX: 62015CN0623
Language: lt
Date: 2015-11-20 00:00:00
Title: Byla C-623/15 P: 2015 m. lapkričio 20 d. Toshiba Corp. pateiktas apeliacinis skundas dėl 2015 m. rugsėjo 9 d. Bendrojo Teismo (trečioji kolegija) priimto sprendimo byloje T-104/13, Toshiba Corp./Europos Komisija

25.1.2016   
            
            
               LT
            
            
               Europos Sąjungos oficialusis leidinys
            
            
               C 27/26
            
         2015 m. lapkričio 20 d.Toshiba Corp. pateiktas apeliacinis skundas dėl 2015 m. rugsėjo 9 d. Bendrojo Teismo (trečioji kolegija) priimto sprendimo byloje T-104/13, Toshiba Corp./Europos Komisija
   
   (Byla C-623/15 P)
   (2016/C 027/30)
   Proceso kalba: anglų
   
      Šalys
   
   
      Apeliantė: Toshiba Corp., atstovaujama solisitoriaus J. F. MacLennan, advokatų A. Schulz, J. Jourdan, solisitoriaus A. Kadri
   
      Kita proceso šalis: Europos Komisija
   
      Apeliantės reikalavimai
   
   Apeliantė Teisingumo Teismo prašo:
   
               —
            
            
               panaikinti Bendrojo Teismo sprendimą byloje T-104/13 tiek, kiek juo patvirtinama Europos Komisijos išvada, kad Toshiba yra kartu ir solidariai atsakinga už MTPD elgesį,
            
         
               —
            
            
               panaikinti Europos Komisijos sprendimą byloje COMP/39.437 – Televizorių ir kompiuterių monitorių kineskopai tiek, kiek ji konstatavo, kad Toshiba pažeidė SESV 101 straipsnį, ir laikė Toshiba kartu ir solidariai atsakinga už MTPD elgesį,
            
         
               —
            
            
               priteisti iš Europos Komisijos bylinėjimosi išlaidas.
            
         
      Apeliacinio skundo pagrindai ir pagrindiniai argumentai
   
   Grįsdama apeliacinį skundą apeliantė pateikia vienintelį pagrindą:
   Bendrasis Teismas klaidingai pritaikė įmonės sąvoką, nes neteisingai nusprendė, kad iš tam tikrų duomenų matyti, jog Toshiba galėjo daryti lemiamą įtaką MTPD arba realiai darė ją, ir kad visų šių duomenų pakanka siekiant pagrįsti išvadą, jog Toshiba darė tokią įtaką MTPD.